বাংলাদেশ মহিলা আওয়ামী লীগ
বাংলাদেশ মহিলা আওয়ামী লীগ বাংলাদেশ আওয়ামী লীগের একটি সহযোগী সংগঠন এবং মহিলা শাখা। ১৯৬৯ সালের ২৭ ফেব্রুয়ারি আওয়ামী লীগের তৎকালীন সভাপতি শেখ মুজিবুর রহমান বাংলাদেশ মহিলা আওয়ামী লীগ প্রতিষ্ঠা করেন। স্বাধীন বাংলাদেশের প্রথম স্বাস্থ্য ও সমাজকল্যাণমন্ত্রী নূরজাহান মুর্শিদ প্রতিষ্ঠাতা সাধারণ সম্পাদক হিসেবে দায়িত্ব পালন করেন। বর্তমানে সংগঠনটির সভাপতি হিসেবে দায়িত্ব পালন করছেন মেহের আফরোজ চুমকি এবং সাধারণ সম্পাদক নির্বাচিত হয়েছেন শবনম জাহান শিলা এমপি।